**Likumprojekta**

**„Grozījumi likumā „Par piesārņojumu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par piesārņojumu”” (turpmāk – likumprojekts) izstrādāts:  **1.**Pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:   * likuma „Par piesārņojumu” (turpmāk – Likums) tvērumu paplašinātu arī attiecībā uz jūras transporta oglekļa dioksīda (turpmāk – CO2) emisiju monitoringu, ziņošanu un verifikāciju attiecībā uz noteiktiem jūras kuģiem (kuģiem ar bruto tonnāžu virs 5000 tonnām, uz kuriem attiecas Eiropas Parlamenta un Padomes 2015. gada 29. aprīļa Regulas Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – regula Nr. 2015/757) nosacījumi), tajā iekļaujot galvenos nosacījumus attiecībā uz jūras transporta CO2 emisiju monitoringu, ziņošanu un verifikāciju, nosakot deleģējumu detalizētu Ministru kabineta noteikumu izstrādei, kā arī nosakot galvenās kompetentās iestādes Latvijā šajā jautājumā; * izstrādātu nosacījumus Emisijas kvotu izsolīšanas instrumenta (turpmāk – EKII) konsultatīvajai padomei – priekšlikums šādas padomes izveidei tika izteikts no Latvijas Republikas Saeimas (turpmāk – Saeima) deputātu puses (A. Kaimiņš), kas tika iesniegts Saeimas 2016. gada pavasara sesijā izskatītā likumprojekta „Grozījumi likumā „Par piesārņojumu”” otrajam lasījumam Saeimā[[1]](#footnote-3), un tika atbalstīts Saeimas Tautsaimniecības, agrārās, vides un reģionālās politikas komisijas 2016. gada 10. maija sēdē; * lai uzlabotu siltumnīcefekta gāzu (turpmāk ‑ SEG) emisiju atļauju atcelšanas nosacījumus; * ar Likumu noteiktu, ka Eiropas Savienības Emisijas kvotu tirdzniecības sistēmas (turpmāk – ES ETS) informācijas apmaiņa, t.s. iesniegumu atļaujas saņemšanai iesniegšana, atļaujas izsniegšana, ziņojumu iesniegšana, notiek, izmantojot Eiropas Komisijas izveidoto un uzturēto vienoto ES ETS informācijas apmaiņas sistēmu DECLARE, tādējādi būtiski samazinot administratīvo slogu un samazinātu ES ETS operatoriem un gaisa kuģu operatoriem darba apjomu, kas nepieciešams noteiktas informācijas iesniegšanai verificētājiem, Valsts vides dienestam (turpmāk – VVD), valsts aģentūrai “Civilās aviācijas aģentūra” (turpmāk – CAA), VARAM, kā arī noteiktas informācijas saņemšanai no tiem;   **2.**Atbilstoši Ministru kabineta 2014. gada 25. novembra sēdes protokollēmuma (prot. Nr. 66 25.§) 2.1. apakšpunkta nosacījumam, lai nodrošinātu normatīvo regulējumu ostu termināļu radīto smaku, ietekmes uz cilvēku veselību mazināšanai, kā arī uzlabotu vides kvalitāti ostu termināļiem, kas veic naftas produktu vai bīstamu ķīmisku vielu pārkraušanu. Lai Likumā iekļautu nosacījumu attiecībā uz gaistošo organisko savienojumu (turpmāk – GOS) emisiju ostu termināļos ierobežošanu.  **3.**Pēc Ekonomikas ministrijas iniciatīvas, lai:   * Latvijas Republikas tiesību aktos pārņemtu Eiropas Parlamenta un Padomes 2009. gada 23. aprīļa Direktīvu Nr. 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK (turpmāk – direktīva Nr. 2009/30/EK) un konkrētāk ‑ šajā direktīvā izteiktās Eiropas Parlamenta un Padomes 1998. gada 13. oktobra Direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – direktīva Nr. 98/70/EK) 7.a panta prasības, nosakot degvielas piegādātājiem pienākumu aprites cikla SEG emisiju samazināšanai un ziņošanai par Latvijā piegādātās degvielas un enerģijas daudzumu un siltumnīcefekta gāzu intensitāti piegādātajā degvielā; * iekļautu deleģējumu Ministru kabinetam izdot noteikumus, ar kuriem tiks pārņemti Padomes 2015. gada 20. aprīļa Direktīvas Nr. 2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – Direktīva Nr. 2015/652) nosacījumus un aprēķina metodes.   **4.** Lai ņemtu vērā Veselības ministrijas ierosinājuma attiecībā uz prasībām elektromagnētisko lauku starojuma novērtēšanai, kā arī normas precizēšanai, kas attiecināma uz trokšņa fona līmeņa apzināšanu un attiecīgas informācijas sniegšanu piesārņojošas darbības A vai B kategorijas atļaujas pieteikšanas iesniegumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pašreizējā situācija un problēmas, pastāvošais tiesiskais regulējums, tā būtība un nepilnības  **1.1.**Eiropas Parlaments un Padome 2015. gada 29. aprīlī pieņēma Regulu Nr. 2015/757, kas nosaka obligātus pienākumus regulas Nr. 2015/757 3. panta „d” punktā definētajam uzņēmumam (likumprojektā definēts kā “kuģošanas sabiedrība”), kuru īpašumā ir un kuri izmanto noteikta veida jūras kuģus, monitorēt un ziņot šo jūras kuģu radītās CO2 emisijas, kā arī nodrošināt šo ziņojumu verificēšanu, ko jāveic akreditētiem verificētājiem. Regulā Nr. 2015/757 ir atrunāti regulas Nr. 2015/757 3. panta „d” punktā definētā uzņēmuma, kā arī verificētāju pienākumi un atbildības, tomēr tajā ir noteikti arī nosacījumi, kas jāizpilda valsts kompetentajām iestādēm. Šobrīd Latvijas normatīvajos aktos nav definētas konkrētās kompetentās iestādes, kas ir atbildīgas par Regulas Nr. 2015/757 nosacījumu izpildes kontroli un uzraudzību.  Uz Latvijas kompetentajām iestādēm attiecas nosacījumi par:   * verificētā emisiju ziņojuma saņemšanu; * regulas Nr. 2015/757 17. pantā definētā atbilstības dokumenta esamības uz kuģa pārbaudi kuģa inspekciju laikā, kas tiek veikta saskaņā ar Direktīvu 2009/16/EK (Latvijā pārņemta ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība”); * sankciju sistēmas par Regulas Nr. 2015/757 8. līdz 12. pantā paredzēto monitoringa un ziņošanas pienākumu nepildīšanu izveide un visu vajadzīgos pasākumu, lai nodrošinātu, ka minētās sankcijas tiek piemērotas, veikšanu; * efektīvu informācijas apmaiņu un efektīvu sadarbību starp valsts iestādēm, kas atbild par atbilstības nodrošināšanu monitoringa un ziņošanas pienākumiem, vai – attiecīgā gadījumā – iestādēm, kam uzticētas sankciju procedūras; * izraidīšanas rīkojuma un lēmuma par ienākšanu ostā lēmuma pieņemšanu un izpildi.   Eiropas Parlamenta un Padomes 2009. gada 23. aprīļa Direktīvā 2009/16/EK par ostas valsts kontroli (pārstrādāta versija) noteiktās inspekcijas saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība” veic Latvijas Jūras administrācijas Kuģošanas drošības inspekcija. Savukārt izraidīšanas rīkojumu un lēmumu par ienākšanu ostā pieņemšanu un izpildi saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība” veic attiecīgi Latvijas Jūras administrācijas Kuģošanas drošības inspekcija un Nacionālo bruņoto spēku Jūras spēku flotiles Krasta apsardzes dienests.  Tādējādi Latvijas kompetentajām iestādēm būtu nepieciešams tikai papildus darbs attiecībā uz verificētā emisiju ziņojuma saņemšanu (ziņojums nav jāizvērtē, to veic verificētājs, un ziņojums nav jāpublicē, jo to veiks Eiropas Komisija), kā arī attiecībā uz sankciju sistēmas izveidi un piemērošanu.  **1.2.**Eiropa Savienības emisijas kvotu tirdzniecības sistēmas ES ETS 3. periods (2013.-2020. g.) sākās 2013. gada 1. janvārī, bet ES ETS no 2012. gada tika iekļautas arī aviācijas darbības. Sākot ar 2012. gadu saskaņā ar ES tiesību aktiem daļa emisijas kvotu operatoriem netiek piešķirtas bez maksas, bet tiek izsolītas kopīgajā ES izsoļu platformā. Šīm emisijas kvotu izsolēm katrai ES dalībvalstij ir noteikts konkrēts emisijas kvotu apjoms, ko tā izsola centralizēti saskaņā ar Eiropas Komisijas Regulu Nr. 1031/2010[[2]](#footnote-4). Ieņēmumu, ko Latvija gūst, izsolot tai piešķirtās emisijas kvotas, izlietojums ir jau noregulēts Likumā, tomēr joprojām nav noteikts šo ieņēmumu uzraudzības mehānisms.  Šobrīd Latvijas normatīvajā regulējumā nav noteikti Emisijas kvotu izsolīšanas instrumenta uzraudzības nosacījumi, kas būtu iekļaujami Likumā tā attiecīgajā sadaļā, kas regulē visus nosacījumus attiecībā uz emisijas kvotām – Likuma V1 nodaļa.  **1.3.**Šobrīd Latvijā ES ETS informācija apmaiņa notiek, izmantojot elektronisko pastu (elektroniski parakstīto dokumentu iesniegšanai) vai informācija tiek iesniegta pa pastu vai ierodoties personīgi, kas ES ETS operatoriem un gaisa kuģu operatoriem būtiski palielina darba apjomu un laiku, kas nepieciešams visas noteiktās informācijas iesniegšanai un saņemšanai. Informācijas uzglabāšanu ikviens ES ETS dalībnieks veic individuāli kādā sevis izvēlētā veidā, kas būtiski apgrūtina informācijas pārbaudi verificētājiem un palielina darba apjomu ES ETS operatoriem un gaisa kuģu operatoriem informācijas uzglabāšanas sistēmas aprakstam (katram ES ETS operatoram un gaisa kuģu operatoram saskaņā ar Eiropas Komisijas 2012. gada 21. jūnija Regulu Nr. 601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK ir jāsagatavo un jāiesniedz kompetentajai iestādei arī monitoringa plāns, kurā jāiekļauj detalizēta informācija par visas SEG monitoringam un ziņošanai nepieciešamās informācijas uzglabāšanas un arhivēšanas procedūru). Lielu daļu informācijas VVD un CAA publicē savā tīmekļvietnē, kas palielina administratīvo slogu VVD / VVD reģionālo vides pārvalžu inspektoriem un CAA.  Eiropas Komisija ir izstrādājusi un bez maksas ES dalībvalstīm piedāvā izmantot vienotu ES ETS informācijas apmaiņas sistēmu, kas būtiski atvieglos visu ES ETS dalībnieku – operatoru, gaisa kuģu operatoru, verificētāju, VVD un to reģionālo vides pārvalžu, CAA, kā arī VARAM un emisijas reģistra nacionālo administratoru apmaiņu ar informāciju un pieejamību tai.  ES ETS informācijas apmaiņas sistēmā DECLARE katram operatoram (katrai iekārtai) un katram gaisa kuģu operatoram tiks izveidots konts sistēmā, kurā notiks visa apmaiņa ar ES ETS informāciju – monitoringa plānu un iesniegumu SEG atļaujas saņemšanai vai grozīšanai iesniegšana VVD vai CAA (tiek iesniegts tikai monitoringa plāns), emisiju ziņojumu iesniegšana verificētājam, verificētāja slēdziena iesniegšana operatoriem, emisiju ziņojumu un verificētāja slēdziena iesniegšana VVD un CAA, VVD vai CAA lēmumu par emisiju ziņojumu apstiprināšanu vai noraidīšanu iesniegšana operatoram; kā arī tiks uzglabāta visa informācija vienkopus. ES ETS informācijas apmaiņas sistēmā DECLARE šobrīd ir paredzētas šādas funkcijas:   * + monitoringa plānu iesniegšana un apstiprināšana (ar iespēju pievienot dažādus papildu dokumentus, piemēram, dažādus iesniegumus vai pamatojošo dokumentāciju) SEG atļaujas saņemšanai vai SEG atļaujas grozījumiem;   + emisiju ziņojumu iesniegšana verificētājam;   + emisiju ziņojumu verifikācija un verifikācijas slēdziena sniegšana;   + emisiju ziņojumu iesniegšana kompetentajai iestādei;   + emisiju ziņojumu apstiprināšana;   + emisiju ziņojumu un monitoringu plānu vienkāršā pārbaude par aizpildes pareizumu (sistēma automātiska pārbauda obligātu lauku aizpildīšanu);   + datu apkopošanas rīki statistikas veikšanai, piemēram, Eiropas Parlamenta un Padomes 2003. gada 13. oktobra Direktīvas 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK 21. panta ziņošanas prasībām;   + uzlabojumu ziņojumu iesniegšana.   Papildus šajā sistēmā VVD vai CAA varēs operatoriem vai gaisa kuģu operatoriem nosūtīt (iesniegt) sagatavotās SEG atļaujas, SEG atļauju grozījumus (attiecas tikai uz operatoriem), kā arī lēmumus par emisiju ziņojumu apstiprināšanu (attiecas uz operatoriem un gaisa kuģu operatoriem).  Šai sistēmai un tajā esošajiem kontiem pieeja būs tikai konkrētiem nominētiem cilvēkiem (nebūs publiski pieejama informācija). ES dalībvalstīm ir brīva izvēle izmantot ES ETS informācijas apmaiņas sistēmu DECLARE.  **2.** Ministru kabinets 2014. gadā pieņēma noteikumus, kuru regulējums attiecas uz saimniecisko darbību radīto smaku ierobežojumiem – Ministru kabineta 2014. gada 25. novembra noteikumi Nr. 724 „Noteikumi par piesārņojošās darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos”. Saistībā ar minēto problēmu arī Latvijas Republikas Tiesībsargs savā 2013. gada 28. decembra atzinumā Nr. 6-6/160 pārbaudes lietā Nr. 2012-196-22 par Sarkandaugavas iedzīvotāju tiesībām dzīvot labvēlīgā vidē norādīja, ka nepieciešams regulējums, kas ierobežotu piesārņojošas darbības radītu smaku no ostu terminālu darbībām[[3]](#footnote-5).  VARAM pasūtīts LVAFA pētījums „Gaisa piesārņojuma samazināšana no termināļiem un dzelzceļa cisternām” noslēdzās 2013. gadā, kurā citu atziņu starpā par iespējamiem grozījumiem regulējumā kā viens no Latvijā neregulētiem aspektiem iezīmējās emisijas, ko rada kuģu uzpilde ar naftas produktiem un bīstamām ķīmiskām vielām ostu termināļos.  Eiropas Komisija 2013. gadā nāca klajā ar priekšlikumu „Par priekšlikumu Eiropas Parlamenta un Padomes direktīvai par dažu atmosfēru piesārņojošo vielu emisiju samazināšanu un Direktīvas 2003/35/EK grozīšanu” (turpmāk – Valsts kopējo emisiju samazināšanas direktīvas priekšlikums), kas cita starpā Latvijai uzliek ambiciozu pienākumu nodrošināt nemetāna gaistošo organisko savienojumu (turpmāk – GOS) emisiju ievērojamu samazinājumu sākot no 2029. gada. Ņemot vērā to, ka tautsaimniecības procesi, tai skaitā ostu termināļu darbības, ir vieni no galvenajiem GOS emisiju avotiem, regulējuma mērķis ir mazināt ostu termināļu radītās emisijas GOS saturošu kravu radīto izgarojumu ierobežošanai.  **3.**Ar direktīvu Nr. 2009/30/EK direktīva Nr.98/70/EK tika papildināta ar vairākām paradigmai par klimata pārmaiņu ierobežošanu atbilstošām prasībām, tostarp 7.a pantu „Siltumnīcefekta gāzu emisijas samazināšana”. Šī panta 2. punktā ir noteikts, ka no 2011. gada 1. janvāra piegādātāji katru gadu ziņo par siltumnīcefekta gāzu intensitāti degvielā, kā arī līdz 2020. gada 31. decembrim par 6 % samazina aprites cikla SEG emisiju apjomu, salīdzinot ar noteikto degvielas standartu. Tikai 2015. gadā pēc ilgstošas saskaņošanas ar Direktīvu Nr. 2015/652 visām ES dalībvalstīm ir noteikti vienoti aprēķini un ziņošanas nosacījumi.  Līdzšinējās direktīvas Nr. 98/70/EK prasības Latvijas Republikas tiesību aktos ir pārņemtas ar Ministru kabineta 2000. gada 26. septembra noteikumiem Nr. 332 „Noteikumi par benzīna un dīzeļdegvielas atbilstības novērtēšanu”, ar Ministru kabineta 2005. gada 18. oktobra noteikumiem Nr. 772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”, kā arī ar Ministru kabineta 2011. gada 5. jūlija noteikumiem Nr. 545 „Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”. Direktīvas Nr. 98/70/EK 7.a panta prasības, kas šajā direktīvā ir iekļautas ar direktīvu Nr. 2009/30/EK, jo līdz šim nebija noteiktas ziņošanas un emisiju (un to samazinājumu) aprēķinu nosacījumi. Arī direktīvas Nr. 2015/652 prasības Latvijas Republikas tiesību aktos šobrīd nav pārņemtas.  **4.** Sabiedrības pārstāvji un arī Latvijas Republikas Tiesībsargs vairākkārt izteikuši aicinājumus Veselības ministrijai kā vadošajai valsts pārvaldes iestādei veselības nozarē izstrādāt Ministru kabineta noteikumus, nosakot elektromagnētisko lauku/radiofrekvenču lauku ierobežojumu vērtības.  Šāda ārējā normatīvā akta trūkums veicina iedzīvotāju bažas par elektromagnētisko lauku (turpmāk – EML) negatīvo iedarbību uz to veselību. Arī  Eiropas Komisija rekomendē dalībvalstīm izstrādāt savus normatīvos aktus šajā jomā, un daļa valstu to jau ir izdarījušas, turklāt vairākas valstis ir noteikušas stingrākas prasības par Eiropas Savienības (ES) Padomes 1999. gada 12. jūlija rekomendācijās „Par elektromagnētisko lauku iedarbības uz vispārējo sabiedrību ierobežošanu (0Hz līdz 300GHz)” (1999/519/EK) (turpmāk - ES rekomendācijas) minētajām.  Latvijā līdz šim šādas prasības netika izstrādātas, jo likumdevējs nav noteicis atbilstošu deleģējumu un izmantotas tika minētās ES rekomendācijas, kas nav juridiski saistošas. Veselības ministrijā 2016. gada 5. aprīlī notika sanāksme, kurā piedalījās pārstāvji no Latvijas Republikas tiesībsarga biroja, Pārtikas drošības, dzīvnieku veselības un vides zinātniskā institūta “BIOR”, Valsts vides dienesta, Veselības inspekcijas, Vides aizsardzības un reģionālās attīstības ministrijas, Vides pārraudzības valsts biroja un SIA „Insalvo”, kas vienojās par nepieciešamību sagatavot priekšlikumus deleģējuma noteikšanai, lai būtu  iespējams izstrādāt attiecīgos Ministru kabineta noteikumus.  Šobrīd Veselības inspekcija izsniedz atzinumus par testēšanas pārskatiem mobilo telefonu bāzes stacijām, pamatojoties uz Ministru kabineta 2014. gada 19. augusta noteikumiem Nr. 501 „Elektronisko sakaru tīklu ierīkošanas, būvniecības un uzraudzības kārtība”; pamatojoties uz attiecīgu iesniegumu, kontrolē ierīču EML robežlielumu ievērošanu. Kā arī Veselības inspekcija sagatavo un publicē savā tīmekļvietnē sabiedrībai paredzētus informatīvus materiālus par EML ietekmi uz veselību. Nejonizējošā elektromagnētiskā starojuma rādītāju noteikšana, to piemērošanas kārtības un novērtēšanas metožu noteikšana, kā arī prasību noteikšana EML radītā riska novēršanai vai samazināšanai atvieglotu Veselības inspekcijas uzraudzības funkcijas nodrošināšanu, jo sabiedrībai un arī EML radošo ierīču īpašniekiem vai lietotājiem būtu skaidrākas un vieglāk saprotamas uz EML attiecināmās prasības un to un juridiskais pamatojums.  5. Likumprojekts izstrādāts ar mērķi:  **5.1.**Likuma tvērums tiek paplašināts ar nosacījumiem attiecībā uz jūras transporta CO2 emisiju monitoringu un ziņošanu, kas jāveic Regulas Nr. 2015/757 3. panta „d” punktā ir definētajam uzņēmumam, kā arī attiecībā uz verifikācijas un akreditācijas nosacījumiem, kas tiek piemēroti jūras transporta CO2 emisiju monitoringa plānu un ziņojumu verifikācijai un verifikācijas veicēju akreditēšanai. Regulas Nr. 2015/757 3. panta „d” punktā ir definēts uzņēmums, uz kuru attiecas nosacījumi par jūras transporta oglekļa dioksīda emisiju monitoringu, ziņošanu un verifikāciju – „**uzņēmums** ir kuģa īpašnieks vai jebkura cita organizācija vai persona, piemēram, pārvaldnieks vai bezapkalpes kuģa fraktētājs, kas no kuģa īpašnieka pārņēmis atbildību par kuģa darbību”. Līdz ar to likumprojektā iekļautās normas ir attiecināmas uz šo regulas Nr. 2015/757 3. panta „d” punktā definēto uzņēmumu (fiziska vai juridiska persona, kura veic kādu no darbībām ar kuģiem ar bruto tonnāžu virs 5 000 tonnām, izņemot karakuģiem, jūras spēku palīgkuģiem, zvejas un zivju apstrādes kuģiem, vienkāršas konstrukcijas koka kuģiem, kuģiem, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģiem). Regulas Nr. 2015/757 2. pantā ir noteikts, ka šī regula tiek piemērota kuģiem ar bruto tonnāžu virs 5 000 tonnām attiecībā uz CO2 emisijām, kas radušās minēto kuģu reisos no to pēdējās ienākšanas ostas uz dalībvalsts jurisdikcijā esošu ienākšanas ostu, reisos no dalībvalsts jurisdikcijā esošas ienākšanas ostas uz nākamo ienākšanas ostu, kā arī dalībvalsts jurisdikcijā esošās ienākšanas ostās, bet šo regulu nepiemēro karakuģiem, jūras spēku palīgkuģiem, zvejas un zivju apstrādes kuģiem, vienkāršas konstrukcijas koka kuģiem, kuģiem, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģiem.  Regulā Nr. 2015/757 ir noteiktas vairākas regulas Nr. 2015/757 3. panta „d” punktā definētā uzņēmuma rīcības brīvības, kā arī tajā ir noteikti nosacījumi attiecībā uz sankcijām – izraidīšanas rīkojums un liegums ienākt ostā, attiecībā uz informācijas apmaiņu. Sankciju piemērošanas sistēma un procedūras – sankciju piemērošanas iestādes, sankciju izpildes un kontroles iestādes, kā arī informācijas apmaiņas procedūras ir jāizstrādā valstij. Atbilstoši Regulas Nr. 2015/757 prasībām ir nepieciešams noteikt Latvijā par tās nosacījumu izpildes kontroli atbildīgo iestādi.  **5.2.**Ar grozījumiem Likumā tiks izveidota Emisijas kvotu izsolīšanas instrumenta konsultatīvā padome, tiks izstrādāti tās darbības galvenie nosacījumi un tiks dots deleģējums padomes nolikuma izstrādei. Emisijas kvotu izsolīšanas instrumenta konsultatīvā padomes darbu nodrošinās VARAM, veicot sekretariāta funkcijas (uzaicinās biedrības un nodibinājumus deleģēt pārstāvjus dalībai padomē, informēs par padomes sēdes norises vietu un laiku, apkopos priekšlikumus par sēdē izskatāmiem jautājumiem un dokumentiem, un nosūtīs padomes locekļiem sēdes darba kārtību un izskatāmos dokumentus utml.). Šie nosacījumi ir iekļauti Likuma V1 nodaļas 32.6 pantā, aizstājot tajā izteiktos nosacījumus attiecībā uz nepārvaramu varu. No 2013. gada emisijas kvotu piešķiršanai ir noteikti harmonizēti ES līmeņa nosacījumi – Eiropas Komisijas Lēmums Nr. 2011/278/ES[[4]](#footnote-6). Saskaņā ar šo ES tiesību aktu Latvija papildus emisijas kvotas nevienam operatoram nevar piešķirt, pamatojoties uz nepārvaramu varu. Likuma 32.6 panta pirmajā daļā ir noteikts, ka šis nosacījums attiecas uz „likuma 24. panta piektās daļas 1. punktā minēto periodu”, kas ir „1) pirmais periods — no 2005. gada 1. janvāra līdz 2007. gada 31. decembrim;”. Līdz ar to ir secināms, ka šībrīžējā Likuma 32.6pants ir zaudējis aktualitāti, un tāpēc tajā iekļautos nosacījumus var aizstāt ar aktuālajiem emisijas kvotu nosacījumiem.  **5.3.**Praksē ir konstatēts, ka nepieciešams rast risinājumu problēmsituācijai ar SEG emisiju atļauju atcelšanu, jo nav adekvāta šī brīža situācija, ka atļauja tiek atcelta gada beigās, nevis ar lēmuma pieņemšanas brīdi.  **5.4.**Likumprojektā, iekļaujot nosacījumu izmantoto ES ETS informācijas apmaiņas sistēmu DECLARE, kā arī izmantojot šādu informācijas apmaiņas un uzglabāšanas rīku, būtiski samazināsies administratīvais slogs ES ETS operatoriem un gaisa kuģu operatoriem – nepieciešamais darba apjoms un laiks noteiktās informācijas iesniegšanai verificētājiem un pēc tam arī VVD vai CAA. Izmantojot šo sistēmu ES ETS operatori un gaisa kuģu operatori varēs pietiekami ātri un efektīvi iesniegt visu informāciju – VVD iesniedzamie iesniegumi SEG atļaujas saņemšanai vai grozīšanai un pavadošā dokumentācija – monitoringa plāns (gaisa kuģu operatori CAA iesniedz tikai monitoringa plānu), datu kvalitātes kontroles un uzraudzības procedūru apraksti u.c., verificētājam iesniedzamie emisiju ziņojumi un pavadošā dokumentācija, VVD vai CAA iesniedzamie gala emisiju ziņojumi, VARAM iesniedzamā informācija par ES ETS operatoru iekārtās vai gaisa kuģu operatoru ekspluatētajos gaisa kuģos izmantotā kurināmā / degvielas un iekārtās saražotās gala produkcijas (saražotā siltumenerģija un elektroenerģija, saražotās rūpnieciskās produkcijas apjomi un rūpnieciskās produkcijas ražošanā izmantoto izejvielu apjomi u.c., noteiktajām iestādēm, neizmantojot pastu, elektronisko pastu, datu nesēju, elektroniskos parakstus u.c. Šo sistēmu izmantojot ES ETS operatoriem vai gaisa kuģu operatoriem vairs nevajadzēs pašiemm uzturēt šīs iepriekšminētās informācijas uzglabāšanas vietni, jo tā visa tiks uzglabāta ES ETS informācijas apmaiņas sistēmā DECLARE.  Papildus šī sistēma samazinās arī administratīvo slogu informācijas apmaiņai, kā arī informācijas uzglabāšanai VVD, CAA, VARAM un emisijas reģistra nacionālajiem administratoriem..  **6.**Likumā jānodrošina regulējums, kura mērķis ir noteikt prasību ostu termināliem, kas savā darbībā veic naftas produktu vai bīstamu ķīmisku vielu pārkraušanu, ieviest tehnoloģijas (izgarojumu kontroles sistēmas – piemēram, tvaiku savākšanas, tvaiku utilizēšanas, u.c. iekārtas), kas uztvertu tās emisijas, kas veidojas iepriekš minētos produktus iekraujot kuģos. Tādējādi tiks īstenoti tehniski risinājumi Latvijas ostās, kas nodrošinātu:   1. gaisu piesārņojošo vielu emisiju samazināšanu. Tai skaitā, lai nodrošinātu Valsts kopējo emisiju samazināšanas direktīvas priekšlikums) Latvijai izvirzīto nosacījumu nodrošināt GOS emisiju ievērojamu samazinājumu sākot no 2029. gada, kā arī starptautiskā līmenī – Ženēvas konvencijas „Par robežšķērsojošā gaisa piesārņojuma samazināšanu” Gēteborgas protokola „Par paskābināšanās, eitrofikācijas un piezemes ozona līmeņa samazināšanu”” prasību izpildi; 2. ierobežotu smaku traucējumus ostu termināļu tuvumā esošajā dzīvojamā apbūvē; 3. radītu iespēju ostas operatoram, izmantojot tehniskus risinājumus, mazināt zudumus kravu pārkraušanas darbībās; 4. stiprinātu Starptautiskās konvencijas par kuģu izraisītā piesārņojuma novēršanu (MARPOL) konvencijas VI pielikuma 15. noteikuma par gaistošajiem organiskajiem savienojumiem prasību īstenošanu; 5. Ministru kabineta 2014. gada 25. novembra sēdes protokollēmuma (prot. Nr. 66 25.§) dotā uzdevuma izpildi, lai samazinātu smakas, ko darbībā rada ostu terminālo.   Likumprojekts arī nosaka, ka vietējai pašvaldībai ir tiesības izdot saistošos noteikumus, kuros var tikt noteiktas stingrākas prasības un kārtība piesārņojošās darbības operatoriem (ostu termināļiem) attiecībā uz izgarojumu emisijas kontroles sistēmu uzstādīšanas nepieciešamību, darbību un darbības monitoringu.  **7.** Ar likumprojektu ir nodrošināts tiesiskais pamats direktīvas Nr. 98/70/EK 7.a panta un direktīvas Nr. 2015/652 noteikto prasību pārņemšanai, tai skaitā likumā ,,Par piesārņojumu” atrunājot regulējuma pārņemšanai nepieciešamās definīcijas, nosakot degvielas piegādātājam pienākumu nodrošināt SEG emisiju samazinājumu un ziņot datus, paredzot sankcijas par aprites cikla SEG emisiju samazinājuma neizpildi, kā arī paredzot deleģējumu Ministru kabinetam izdot attiecīgus noteikumus, kuros tiktu pārņemta direktīvā Nr. 2015/652 noteiktā siltumnīcefekta gāzu intensitātes aprēķinu metode un mehānismi attiecināma siltumnīcefekta gāzu samazinājuma sasniegšanai. Tādējādi tiks stimulēta SEG emisiju samazināšana, veicinot degvielas piegādātāju rīcības, ar kurām nodrošina augšposma emisiju samazinājumu.  **8**. Pēc Veselības ministrijas ierosinājuma un saskaņā ar Ministru kabineta komitejas 2017. gada 20. februāra sēdes protokolu Nr.6 3. § likumprojekts papildināts ar jaunu 18.2 pantu, kas nosaka, uz kādām ierīcēm attiecas prasības elektromagnētisko lauku starojuma novērtēšanai. Minētais pants arī deleģē Ministru kabinetam noteikt elektromagnētisko lauku starojuma robežlielumus un mērķlielumus, to piemērošanas kārtību un novērtēšanas metodes, kā arī noteikt prasības elektromagnētiskā lauka radītā riska novēršanai un samazināšanai.  Pēc Veselības ministrijas priekšlikuma likumprojektā precizēta norma, kas attiecināma uz trokšņa fona līmeņa apzināšanu un attiecīgas informācijas sniegšanu piesārņojošas darbības A vai B kategorijas atļaujas pieteikšanas iesniegumā.  Ņemot vērā Veselības inspekcijas līdzšinējo pieredzi trokšņa sūdzību izskatīšanā, tai skaitā par troksni, ko rada iekārtu darbība, un ierobežotās iespējas kompleksai problēmas risināšanai, nepieciešams jau sākotnēji apzināt trokšņa fona līmeni, plānojot iekārtu darbību. |
| 3. | Projekta izstrādē iesaistītās institūcijas | Likumprojekta izstrādē tika iesaistītas šādas institūcijas:   1. attiecībā uz klimata politikas (SEG emisiju) jautājumiem: Vides aizsardzības un reģionālās attīstības ministrija, kas sagatavoja likumprojektu, VVD, Ekonomikas ministrija un Satiksmes ministrija; 2. attiecībā uz ostu termināļu radīto emisiju samazināšanu: Vides aizsardzības un reģionālās attīstības ministrija, vides institūcijas (VVD, Vides pārraudzības valsts birojs), brīvostu pārvaldes (Rīgas brīvosta, Ventspils brīvosta), ostu termināļu operatori, eksperti, Latvijas Lielo pilsētu asociācija, Ventspils brīvosta.   Likumprojekta izstrādē netika organizēta darba grupa. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmē vai var ietekmēt:  **1.** klimata pārmaiņu aspektu ietekme likumprojekta tvērumā skar:   * Regulas Nr. 2015/757 3. panta „d” punktā definēto uzņēmumu, kas veic Regulā Nr. 2015/757 noteiktās darbības – attiecībā uz pienākumu veikt jūras transporta oglekļa dioksīda emisiju monitoringu, ziņošanu un verifikāciju; * VARAM un VVD – attiecībā uz Regulā Nr. 2015/757 kuģiem noteikto monitoringa un ziņošanas prasību izpildes uzraudzīšanu un kontroli savas kompetences ietvaros; * VARAM, VVD un CAA – attiecībā uz ES ETS informācijas apmaiņas sistēmas DECLARE izmantošanas noteikšanu; * Ministrijas un nevalstiskās organizācijas – attiecībā uz Emisijas kvotu izsolīšanas instrumenta konsultatīvās padomes izveidi un nepieciešamību tajā piedalīties.   **2.**ostu termināļu nosacījumi likumprojekta tvērumā skar:  Brīvostu pārvaldes un ostu termināļu operatorus – attiecībā uz izgarojumu emisijas kontroles sistēmas uzstādīšanu, lai ierobežotu GOS emisiju ostu termināļos, kas rodas veicot naftas produktu un bīstamu ķīmisku vielu kravu iekraušanu tankkuģos.  Atbilstoši VVD sniegtajai informācijai likumprojekta normas skars:   * Rīgas brīvostu un četrus ostas operatorus (SIA „Neste Latvija, SIA „Circle K Latvia”, SIA „Woodison Terminal”, SIA „Pars Terminal”; * Ventspils brīvostu un sešus ostas operatorus (SIA „Ventspils nafta” termināls, SIA „Ventall Termināls”, SIA „Vars”, SIA „Ventamonjaks”, SIA „VL Bunkerings”, SIA “Naftimpeks”). Norādāms, ka Ventspilī trijiem no termināliem, kuru darbību ar likumprojektu paredzētais regulējums skars, jau šobrīd ir uzstādītas emisiju izgarojumu savākšanas sistēmas (SIA „Ventall Termināls”, SIA „Vars”, SIA „Ventamonjaks”). **3.** aprites cikla SEG emisiju samazināšanas nosacījumi likumprojekta tvērumā skar:   Likumprojekta tiesiskais regulējums attiecībā uz aprites cikla SEG emisiju samazināšanu no degvielas, ko izmanto autotransportā, vistiešāk ietekmēs personas, kuras atbildīgas par degvielas pārvietošanu caur akcīzes nodokļa maksāšanas vietu, t.i. personas, kuras ir saņēmušas speciālās atļaujas (licences) darbībām ar akcīzes precēm, galvenokārt komersanti, apmēram 45 juridiskās personas, kuras ikdienā un tautsaimniecības darba procesa nodrošināšanai piegādā naftas produktus.  VVD attiecībā uz jaunu pienākumu nodrošināt un uzraudzīt degvielas piegādātāju pienākuma izpildi samazināt piegādātās degvielas aprites cikla SEG emisiju apjomu, kā arī apkopot degvielas piegādātāju iesniegtos ikgadējos ziņojumus un sagatavot un Eiropas Komisijai iesniegt ikgadējo ziņojumu par direktīvas Nr. 2009/30/EK un direktīvas Nr. 2015/652 prasību izpildi |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskā regulējuma paredzamā ietekme uz administratīvo slogu:  *Regulas Nr. 2015/757 3. panta „d” punktā definētajam uzņēmumam un verificētājam*  Regulas Nr. 2015/757 3. panta „d” punktā definētajam uzņēmumam pienākumi un atbildība ir noteikta ar Regulu Nr. 2015/757 – līdz 2017. gada 31. augustam ir jāsagatavo un savam izvēlētajam akreditētajam verificētājam jāiesniedz jūras kuģu, kas atbilst Regulas Nr. 2015/757 tvērumam, veikto darbību un tajās radīto CO2 emisiju monitoringa plānu, sākot ar 2018. gadu jāveic kuģu radīto CO2 emisiju monitoringu un sākot ar 2019. gadu jāiesniedz emisiju ziņojums par kuģu radīto CO2 emisiju apjomu iepriekšējā gadā, kā arī uz klāja ir jāuzglabā atbilstības dokuments. Likumprojekts jaunus pienākumus un atbildību neparedz.  *Likumprojektā definētajam degvielas piegādātājam*  Degvielas piegādātājiem noteikti pienākumi attiecībā uz aprites cikla SEG emisiju samazināšanu un datu ziņošanu. Degvielas piegādātājiem sākot ar 2018. gadu būs jāziņo par siltumnīcefekta gāzu emisiju samazinājumu un no 2020. gada jānodrošina šo samazinājumu vismaz 6 % apmērā.  *ES ETS operatoriem un gaisa kuģu operatoriem*  Ir paredzams, ka, izmantojot ES ETS informācijas apmaiņas sistēmu DECLARE, ES ETS operatoriem un gaisa kuģu operatoriem administratīvais slogs samazināsies, jo turpmāk vairs nevajadzēs izmantot dažāda veida informācijas apmaiņas un iesniegšanas iespējas (e-pasts, elektroniski parakstīti dokumenti, pasts, personīgā iesniegšana), bet visa informācijas apmaiņa un uzglabāšana notiks vienkopus.  *VVD un VARAM*  Ir paredzams, ka VVD un VARAM palielināsies administratīvais slogs, jo šīs iestādes tiek noteiktas kā kompetentās iestādes atbilstoši Regulas Nr. 2015/757 prasībām.  Ir paredzams, ka VARAM ir atbildīgā iestāde par normatīvo aktu bāzes izstrādi, savukārt VVD veiks pakārtotajos Ministru kabineta noteikumos noteiktās darbības. VVD likumprojekta un regulas Nr. 2015/757 ietvaros tiek noteiktas šādas papildus administratīvās funkcijas:   * ikgadējo emisiju ziņojumu saņemšana caur informācijas apmaiņas rīku THETIS GHG (ziņojumu rīkā ievieto kuģu uzņēmums un kā saņēmējs primāri būs Eiropas Komisija un VVD, ziņojums nekādi citādi papildus nav jāapstrādā); * informācijas saņemšana no verificētājiem par tiek kuģiem, kuriem ir ticis verificēts (kā atbilstošs vai kā neatbilstošs) monitoringa plāns.   Nosacījumi attiecībā uz kuģu inspekcijām ir izteikti Ministru kabineta 2010. gada 21. decembra noteikumu Nr. 1164 “Ostas valsts kontroles kārtība” grozījumos (Ministru kabineta 2017. gada 27. jūnija noteikumi Nr. 383 “Grozījumi Ministru kabineta 2010. gada 21. decembra noteikumos Nr. 1164 “Ostas valsts kontroles kārtība”). Atbilstības dokumenta esamību uz klāja pārbaudīs Latvijas Jūras administrācijas Kuģošanas drošības inspekcija.  Ir paredzams, ka, izmantojot ES ETS informācijas apmaiņas sistēmu DECLARE, tā darbības uzsākšanas laikā palielināsies administratīvais slogs VVD inspektoriem un CAA atbildīgajiem darbiniekiem, jo būs nepieciešams Latvijas ES ETS operatoriem un gaisa kuģu operatoriem izveidot kontus (63 operatoru konti un 3 gaisa kuģu operatoru konti), savukārt turpmāk administratīvais slogs sakarā ar šīs sistēmas izmantošanu var samazināties.  VVD samazināsies administratīvais slogs, jo VVD tīmekļvietnē būs nepieciešams turpmāk publicēt tikai SEG atļaujas un tā grozījumus, kā arī monitoringa plānus un VVD lēmumus par emisiju ziņojumu apstiprināšanu vai noraidīšanu.  *Ostu termināļu operatoriem*, kas pārkrauj naftas produktus un bīstamas ķīmiskas vielas, līdz 2022. gadam jānodrošina emisiju izgarojumu sistēmu esamība.  *Ekonomikas ministrijai*  Ministru kabineta noteikumu izstrāde, lai noteiktu nosacījumus degvielas piegādātāju piegādātās degvielas aprites cikla SEG emisiju samazināšanai un ziņošanai.  *VVD*  Piegādātāju piegādātās degvielas aprites cikla SEG emisiju samazināšana un ziņošana – no degvielas piegādātājiem saņemto datu apkopošana un ziņošana Eiropas Komisijai, kā arī sankciju administrēšana par uzliktā pienākuma attiecībā uz aprites cikla SEG emisiju samazināšanas pienākuma neizpildi perioda beigās.  Paredzams, ka VVD šo pienākumu izpildei palielināsies administratīvais slogs, jo saskaņā ar Ekonomikas ministrijas aprēķiniem šie pienākumi ir veicami vismaz pusslodzes apjomā.  Likumprojekta tiesiskā regulējuma ietekme uz uzņēmējdarbības vidi  *Regulas Nr. 2015/757 3. panta „d” punktā definētajam uzņēmumam* pienākumi un atbildība ir noteikta ar Regulu Nr. 205/757. Likumprojekts pats par sevi jaunus pienākumus un atbildību šiem uzņēmumiem nenoteic.  Nav paredzama būtiska ietekme uz uzņēmējdarbības vidi, jo atbilstoši Regulai Nr. 2015/757 regulas Nr. 2015/757 3. panta „d” punktā definētajam uzņēmumam būs jāveic tikai viņu īpašumā esošo jūras kuģu radīto CO2 emisiju monitoringu un ziņošanu par to, bet nebūs obligāti uzlikts pienākums veikt kādas CO2 emisiju samazināšanas vai ierobežošanas darbības.  *Ostu termināļu operatoriem*, kas pārkrauj naftas produktus un bīstamas ķīmiskas vielas, līdz 2022. gadam jānodrošina emisiju izgarojumu sistēmu esamība. Atbilstoši šīs anotācijas sadaļas 1. punktam prasība attiecībā uz emisiju izgarojumu sistēmu nodrošināšanu jāveic kopumā astoņos termināļos, no kuriem trijos jau šobrīd ir uzstādītas emisiju izgarojumu savākšanas iekārtas.  *Likumprojektā definētajam degvielas piegādātājam*  Likumprojekta tiesiskais regulējums uzliek pienākumu degvielas piegādātājam līdz 2020. gadam veikt uzlabojumus vai papildu pasākumus aprites cikla SEG emisiju samazināšanai par 6 % salīdzinājumā ar 2011. gadu pret degvielas pamatstandartu. Šis SEG emisiju samazinājums ir jāveic visā aprites ciklā (ne tikai Latvijas teritorijā).  Degvielas piegādātājiem paredzamas būtiskākās izmaksas saistībā ar aprites cikla SEG emisiju samazināšanu par 6 % salīdzinājumā ar 2011. gadu, kas iespējams sadārdzinās degvielas, kurināma un produkcijas cenu tautsaimniecībā un kuru būtībā sedz gala patērētājs.  Ministru kabineta 2016. gada 24. maija noteikumu Nr. 319 „Darbības programmas „Izaugsme un nodarbinātība” 6.1.1. specifiskā atbalsta mērķa „Palielināt lielo ostu drošības līmeni un uzlabot transporta tīkla mobilitāti” nosacījumi atbilstoši III. nodaļas ‑ Atbalstāmās darbības un izmaksas ‑ virzīti arī uz ES fonduatbalsta saņemšanu, kas attiecas uz *”16.4. ar ugunsdzēsības un vides aizsardzības prasību ievērošanu saistīto iekārtu iegāde un infrastruktūras būvniecība”.*  Likumprojekta ietekme uz Nacionālā attīstības plāna rādītājiem, mikro vai makro līmenī  Likumprojekts nodrošinās Latvijas Nacionālā attīstības plāna 2014.-2020. gadam mērķa [120] un [199] izpildi. |
| 3. | Administratīvo izmaksu monetārs novērtējums | Šobrīd netiek paredzēta likumprojektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo **2017.**gadu | izmaiņas, salīdzinot ar **2017.**gadu | izmaiņas, salīdzinot ar kārtējo **2017.**gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā 2017. gada 20. februāra Ministru kabineta komitejas sēdē panākto vienošanos, ka VVD varētu tikt noteikts kā kompetentā iestāde attiecībā uz likumprojektā iekļautajiem nosacījumiem aprites cikla SEG emisiju samazināšanai, ja VVD tiks piešķirti papildus līdzekļi šo jauno pienākumu pildīšanai, VARAM sadarbībā ar VVD ir aprēķinājis šo nosacījumu iespējamo finansiālo ietekmi uz VVD.  Saskaņā ar EM veiktajiem aprēķiniem un sniegto informāciju, jauno pienākumu pildīšanai būtu nepieciešami līdz sešiem mēnešiem gadā, tātad šo jauno pienākumu pildīšanai ir nepieciešams pusslodzes finansējums jauno pienākumu pildīšanai.  Saskaņā ar VVD sniegto informāciju papildu finansējums nebūs nepieciešams jaunas amata vietas izveidei, bet lai nodrošinātu (finansētu) jaunu papildu funkciju veikšanu. Jānorāda, ka likumprojekts uzliek VVD arī jaunus pienākumus attiecībā uz Regulas Nr. 2015/757 nosacījumu izpildi.  **1. Finansējuma aprēķins pusslodzei (2017.-2020. gads un turpmāk):**  Papildus darba apjoms VVD sastāv no šādiem galvenajiem ikgadējiem uzdevumiem:   1. ikgadējo ziņojumu no degvielas piegādātājiem (šobrīd degvielas piegādātāju daudzums Latvijā nepārsniedz 70) saņemšana, izvērtēšana un apkopošana (nosacījums par ikgadējo ziņošanu stājas spēkā 2018. gada 1. janvārī; 2. informācijas apkopošana par tiem degvielas piegādātājiem, kuri ziņojumus nav iesnieguši un administratīvā pārkāpumu procesa izpilde attiecībā uz šiem degvielas piegādātājiem; 3. ziņojuma Eiropas Komisijai sagatavošana, saskaņošana un iesniegšana Eiropas Komisijā, izmantojot Eiropas Vides aģentūras *Reportnet* rīkus; 4. iesaiste normatīvo aktu izstrādē un uzlabošanā, nodrošinot nepieciešamo palīdzību Ekonomikas ministrijas ekspertiem.   Šo darbu veikšanai VVD būs nepieciešami seši mēneši ikgadēji. Līdz ar to ir secināms, ka VVD šī papildus pienākuma izpildei ir nepieciešams pusslodzes finansējums – 0,5 slodze.  Lai gan 2017. gadā nav paredzēta ikgadējo ziņojumu izvērtēšana un ziņojuma Eiropas Komisijai sagatavošana un iesniegšana, tomēr 2017. gadā VVD ekspertam būs nepieciešams pilnībā piedalīties nepieciešamā normatīvā regulējuma izstrādē, sadarbībā ar Ekonomikas ministriju izveidojot ziņošanas kārtību un nostiprinot tās nosacījumus uz šī Likuma pamata deleģējuma izstrādātajos Ministru kabineta noteikumos. Līdz ar to 2017. gadam ir nepieciešams paredzēt vismaz trīs mēnešu slodzi..  **2. Finansējuma aprēķins pusslodzei VVD (2021. gads):**  Ir nepieciešams arī paredzēt finansējumu 2021. gadam attiecībā uz minētajiem nosacījumiem, jo 2021. gadā būs jāizvērtē degvielas piegādātājiem noteikto pienākumu izpilde. Šis papildu pienākums VVD attiecas uz nosacījumiem, kas noteikti periodam 2018.-2020. gadam, līdz ar to tam ir jāparedz finansējums.  VVD 2021. gadā būs nepieciešams izvērtēt, vai visi degvielas piegādātāji īstenojuši tiem uzlikto pienākumu nodrošināt degvielas piegādes aprites cikla SEG emisiju samazinājumu par 6 %, salīdzinot ar konkrētās degvielas aprites cikla SEG emisiju standartlielumu.  Ja kāds konkrēts degvielas piegādātājs šo pienākumu nebūs izpildījis, tad VVD būs jāpieņem lēmums par lietvedības uzsākšanu administratīvā pārkāpuma lietā, kuras rezultātā var tikt noteikts un piemērots administratīvais sods konkrētajam degvielas piegādātājam.  **3. Finansējuma detalizēts aprēķins:**  Aprēķiniem tiek izmantoti dati par esošajām vienas slodzes izmaksām VVD.  Finansējums paredzēts:  ***1) amata vietas atlīdzības izdevumiem*** *(10. amatu saime un 10.mēnešalgu līmenis)* ***24 186,1 euro****, t.sk. mēnešalgai 1287 euro x 12  = 15 444 euro, piemaksas 10 % no algas – 1544,4 euro; prēmijas, naudas balvas 10 % no algas – 1544,4 euro; sociālās garantijas 5 % no algas – 772,2 euro; darba devēja sociālais nodoklis – 4554,1 euro (23,59 % no atalgojuma un sociālajām garantijām); veselības apdrošināšana 327 euro;*  ***2) darba vietas uzturēšanai 3 361 euro gadā*** *uz vienu amata vietu: sakaru pakalpojumi 181 euro,  izdevumi par komunālajiem pakalpojumiem 340 euro, citas administratīvās izmaksas 67 euro,  remonta darbi un iestāžu uzturēšanas pakalpojumi 120 euro, informācijas tehnoloģijas pakalpojumi 284 euro, ēku, telpu īre un noma 1200 euro, biroja preces un inventārs 1072 euro,  kārtējā remonta un iestāžu uzturēšanas materiāli 97 euro.*  Saskaņā ar VVD sniegto informāciju VVD nav nepieciešams iekārtot jaunu amata vietu papildus funkciju pildīšanai, tāpēc aprēķinā nav iekļauts finansējums papildus amata vietas iekārtošanai.  Izmaksas vienas pilnas slodzes amata vietai ir 27 547 *euro*.  Saskaņā ar Ekonomikas ministrijas sniegto informāciju un VVD aprēķiniem minēto darba pienākumu pildīšanai sākot ar 2018.gadu būs nepieciešama pusslodze. Līdz ar to izmaksas papildu pusslodzei un tās uzturēšanai VVD 2018.-2020. gadā būs **13 774** *euro*.  Ņemot vērā, ka VVD ekspertiem būs pilnībā jāpiedalās nepieciešamā normatīvā regulējuma izstrādē, sadarbībā ar Ekonomikas ministriju izveidojot ziņošanas kārtību un nostiprinot tās nosacījumus uz šī likuma pamata deleģējuma izstrādātajos Ministru kabineta noteikumos, tam būs nepieciešami vismaz trīs mēneši – 0,25 slodze. Līdz ar to izmaksas papildu 0,25 slodzei un tās uzturēšanai VVD 2017. gadā būs **6 887** *euro*.  **4. papildus slodzes finansējuma avoti**  Ņemot vērā, ka klimata politika ir horizontālā prioritāte un Eiropas Parlamenta un Padomes 2009. gada 23. aprīļa Direktīva 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK un Eiropas Padomes 2015. gada 20. aprīļa direktīva Nr. 2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti, uzliek pilnīgi jaunas saistības, tad Ekonomikas ministrijai ir nepieciešams paredzēt papildu finanšu līdzekļus (ja nepieciešams, plānojot prioritāros pasākumus), lai nodrošinātu finansējumu VVD šo pienākumu izpildei.  Ņemot vērā Ministru kabineta komitejas 2017. gada 20. februāra sēdē Ekonomikas ministrijas pausto apņemšanos, Ekonomikas ministrija minēto uzdevumu īstenošanai nodrošināšanās finansējumu VARAM (VVD).  Likumprojektā paredzēts degvielas tirgotāju pienākums nodrošināt tirgū degvielu ar augšposma emisiju samazinājumu 6% apmērā, ziņot valstij par sasniegto rezultātu, valstij apkopot šo informāciju un ziņot Eiropas vides aģentūrai (turpmāk – Programma).  Ekonomikas ministrijā finansējums likumprojektā paredzēto uzdevumu īstenošanai līdz šim nav ticis plānots (jo tiks ieviests līdz ar likumprojekta stāšanos spēkā), līdz ar to tiešā veidā valsts budžetā nav identificējams.  Ekonomikas ministrija ir identificējusi iespēju veikt budžeta pārdali Programmas sākotnējai finansēšanai no budžeta apakšprogrammas naftas drošības rezervju uzturēšanai. Valsts nodevu par drošības rezervju uzturēšanu proporcionāli savas saimnieciskās darbības apmēram maksā tie paši komersanti, uz kuriem attieksies augstākminētais pienākums. Līdz ar to tiek nodrošināts, ka funkcijas izveidošanu apmaksā tiešie gala ieguvēji, tādēļ līdzekļu ieguldīšana Programmas izveidošanai ir piemērota un atbilstoša.  Saskaņā ar Enerģētikas likuma 72. pantu un Ministru kabineta 2011. gada 14. jūnija noteikumiem Nr. 450 “Noteikumi par valsts naftas produktu rezervju apmēru, apmēru, kādā maksājama valsts nodeva par drošības rezervju uzturēšanu, kā arī tās aprēķināšanas, maksāšanas un administrēšanas kārtību” maksājamās valsts nodevas likme ir aprēķināta ar mērķi segt naftas produktu drošības rezervju uzturēšanas izmaksas. Budžeta ietvaros paredzēta nebūtiska daļa izdevumu administratīvu jautājumu risināšanai – naftas produktu informācijas sistēmas veidošanai un uzturēšanai u.tml. Līdz ar to Ekonomikas ministrija saskata iespēju daļu šo administratīvo izmaksu attiecināt Programmas izveidošanai.  Nolūkā nodrošināt finansējumu nepieciešamās darbības veikšanai (saistībā ar Tieslietu ministrijas iebildumu Ekonomikas ministrijai īstenot soda funkcijas administrēšanu un VARAM iebildumu uzdot VVD papildu funkcijas bez attiecīga finansējuma), Ekonomikas ministrijai no budžeta apakšprogrammas 29.01.00 “Naftas produktu rezervju uzturēšana” pēc likumprojekta pieņemšanas jāpārdala finansējums 2018., 2019. un 2020. gadam 13 774 *euro* apmērā ik gadu uz VARAM budžeta apakšprogrammu 23.01.00 “Valsts vides dienests”, lai nodrošinātu VVD jaunās funkcijas attiecībā uz degvielas piegādātājiem noteikto pienākumu izpildes uzraudzību un kontroli.  Savukārt attiecībā uz 2017. gadu, lai nodrošinātu finansējumu VVD degvielas kvalitātes direktīvas prasību izpildei, Ekonomikas ministrijai nepieciešams iesniegt Ministru kabinetā rīkojuma projektu par apropriācijas pārdali 2017. gadā no Ekonomikas ministrijas budžeta apakšprogrammas 29.01.00 “Naftas produktu rezervju uzturēšana” 6887 *euro* apmērā uz VARAM budžeta apakšprogrammu 23.01.00 “Valsts vides dienests”.  Jautājums par VARAM (VVD) nepieciešamo finansējumu 2021. gadā un turpmākajiem gadiem 13 774 *euro* apmērā ik gadu skatāms Ministru kabineta likumprojekta “Par valsts budžetu 2021. gadam” un likumprojekta “Par vidējā termiņa budžeta ietvaru 2021., 2022., 2023. gadam” sagatavošanas procesā kopā ar visu ministriju un citu valsts pārvaldesiestāžu prioritāro pasākumu pieprasījumiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | VVD tiek noteikta arī kā kompetentā iestāde, kas uzrauga un kontrolē regulā Nr. 2015/757 kuģošanas sabiedrībai noteikto prasību izpildi esošā budžeta ietvaros.  Tādējādi, kopumā vērtējot, VVD tiek noteikti papildu pienākumi ar likumprojekta 15., 16. un 17.pantu.  Izpildot Ministru kabineta komitejas 2017. gada 20. februāra sēdes protokolā Nr. 6 3.§ noteikto, vides aizsardzības un reģionālās attīstības ministrs un satiksmes ministrs vienojās, ka VVD turpinās būt tā iestāde, kas administrēs Likuma 32.5 pantā minēto maksājumu ne tikai attiecībā uz stacionāro tehnoloģisko iekārtu operatoriem, bet arī attiecībā uz gaisa kuģu operatoriem (kas citos nosacījumos nav VVD kompetence). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts ir virzāms izskatīšanai Ministru kabineta sēdē vienlaikus un skatāms kopā ar likumprojektu „Grozījumi Administratīvo pārkāpumu kodeksā” (VSS-1014).  Regulas Nr. 2015/757 20. pants noteic, ka ES dalībvalstis „izveido sankciju sistēmu par 8., 9., 10., 11. un 12. pantā paredzēto monitoringa un ziņošanas pienākumu nepildīšanu un veic visus vajadzīgos pasākumus, lai nodrošinātu, ka minētās sankcijas tiek piemērotas. Paredzētās sankcijas ir iedarbīgas, samērīgas un atturošas. Dalībvalstis minētos noteikumus paziņo Komisijai līdz 2017. gada 1. jūlijam, kā arī bez kavēšanās paziņo Komisijai par jebkādiem turpmākiem grozījumiem.  Lai izpildītu minētos regulas Nr. 2015/757 nosacījumus, VARAM ir izstrādājis, un Valsts sekretāru 2016. gada 27. oktobra sanāksmē ir izsludināts likumprojekts „Grozījumi Administratīvo pārkāpumu kodeksā” (VSS-1014). Ar šo likumprojektu tiek noteikts, ka regulas Nr. 2015/757 3. panta „d” punktā definētajam uzņēmumam par monitoringa plāna neiesniegšanu verificētājam, par emisiju ziņojuma neiesniegšanu vai datu sagrozīšanu tiek piemērots administratīvais sods – brīdinājums vai naudas sods.  Likumprojektā „Grozījumi Administratīvo pārkāpumu kodeksā” ir noteikts, ka administratīvos protokolus attiecībā uz regulas Nr. 2015/757 3. panta „d” punktā definēto uzņēmumu par oglekļa dioksīda emisiju monitoringa datu slēpšanu vai sagrozīšanu, kā arī par ikgadējā verificētā emisiju ziņojuma neiesniegšanu VVD vai tā datu sagrozīšanu sastāda VVD, kas arī izskatīs administratīvo pārkāpumu lietas un uzliks administratīvos sodus regulas Nr. 2015/757 3. panta „d” punktā definētajam uzņēmumam.  Direktīvas Nr. 2015/652 6. pants noteic, ka dalībvalstis ”pieņem noteikumus par sankcijām, ko piemēro par to valsts noteikumu pārkāpumiem, kuri pieņemti saskaņā ar šo direktīvu, un veic visus vajadzīgos pasākumus minēto noteikumu īstenošanas nodrošināšanai. Paredzētajām sankcijām jābūt iedarbīgām, samērīgām un atturošām”.  Lai pārņemtu direktīvas Nr. 2015/652 prasības, VARAM izstrādātajā un Valsts sekretāru 2016. gada 27. oktobra sanāksmē izsludinātajā likumprojektā „Grozījumi Administratīvo pārkāpumu kodeksā” (VSS-1014), pamatojoties uz Ekonomikas ministrijas iesniegto atzinumu, VARAM ir iekļāvis arī nosacījumus attiecībā uz degvielas piegādātāju administratīvo atbildību par ikgadējā ziņojuma par degvielas un enerģijas daudzumu un siltumnīcefekta gāzu intensitāti neiesniegšanu VVD. Ar šo likumprojektu tiek noteikts, ka degvielas piegādātājiem par šī pienākuma nepildīšanu tiek piemērots administratīvais sods – brīdinājums vai naudas sods.  Likumprojektā „Grozījumi Administratīvo pārkāpumu kodeksā” ir noteikts, ka administratīvās lietas izskata un administratīvos sodus uzliek VVD.  Vienlaikus ar likumprojektu Ministru kabineta sēdē ir skatāms Ekonomikas ministrijas sagatavotais Ministru kabineta rīkojuma projekts “Par apropriācijas pārdali”.  Likumprojektā ir iekļauts deleģējums izstrādāt šādus Ministru kabineta noteikumus:  1) deleģējums Ministru kabinetam izdot noteikumus par to, kā tiek sagatavots, pārbaudīts un iesniegts ikgadējais emisiju ziņojums, tiek akreditēts pārbaudes veicējs, kā arī notiek informācijas aprite;  Šo Ministru kabineta noteikumu projektu izstrādās VARAM, ņemot vērā regulas Nr. 2015/757 prasības, kā arī uz regulas Nr. 2015/757 pamata izdotās īstenošanas un deleģēšanas regulas prasības. Ņemot vērā, ka galvenie nosacījumi ir izteikti regulās, tad šajos Ministru kabineta noteikumos būs nepieciešams tikai noteikt veidlapu publicēšanas kārtību, verificētāja akreditācijas kompetento iestādi, kā arī pārējos nosacījumus, ja to izteikšana Latvijas normatīvajos aktos būs nepieciešama.  Visi nosacījumi attiecībā uz oglekļa dioksīda monitoringu un ziņošanu ir noteikti regulā Nr. 2015/757, kā arī regulas ietvaros izdotajās īstenošanas regulās un deleģēšanas regulās.  2) deleģējums Ministru kabinetam izdot noteikumus, lai noteiktu Emisijas kvotu izsolīšanas instrumenta konsultatīvās padomes nolikumu;  Šo Ministru kabineta noteikumu projektu izstrādās VARAM.  3) deleģējums Ministru kabinetam izdot noteikumus, ar kuriem tiks pilnībā pārņemti Direktīvas Nr. 98/70/EK 7.a panta nosacījumi, kā arī tiks pārņemti Direktīvas Nr. 2015/652 prasības par:  3.1. aprēķina metodēm, tostarp aprites cikla siltumnīcefekta gāzu emisijām un to samazinājumam, un augšposma emisiju samazinājumam un to ietekmējošiem parametriem;  3.2. attiecināmām metodēm samazinājuma panākšanai;  3.3. datu ziņošanu kārtību attiecībā uz degvielu t.s. uz biodegvielu, un enerģijas aprites cikla siltumnīcefekta gāzu intensitāti;  3.4. degvielas piegādātāju ikgadējo ziņojumu veidlapas un ziņojumu pārbaudes kārtību, kā arī informācijas aprites kārtību;  3.5. Eiropas Komisijai iesniedzamo ziņojumu sagatavošanas un iesniegšanas kārtību.  Šos Ministru kabineta noteikumu projektus izstrādās Ekonomikas ministrija.  4) deleģējums Ministru kabinetam izdot noteikumus par elektromagnētisko lauku (0 Hz līdz 300 GHz) iedarbības uz iedzīvotājiem ierobežošanu  Šo Ministru kabineta noteikumu projektu izstrādās Veselības ministrija.  Vienlaikus likumprojektā iekļautie nosacījumi nosaka, ka būs jāveic grozījumi šādos tiesību aktos:  1) Ministru kabineta 2012.gada 13.novembra noteikumi Nr.769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”  2) Ministru kabineta 2013.gada 9.jūlija noteikumi Nr.366 “Noteikumi par aviācijas darbību dalību Eiropas Savienības emisijas kvotu tirdzniecības sistēmā”.  Šos Ministru kabineta noteikumus izstrādās VARAM, lai noteiktu ES ETS informācijas apmaiņas sistēmas DECLARE izmantošanas nosacījumus |
| 2. | Atbildīgā institūcija | VARAM, Ekonomikas ministrija, Veselības ministrija. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts sagatavots, ievērojot šādus Eiropas Savienības tiesību aktus:   * Eiropas Parlamenta un Padomes 2015. gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK; * Eiropas Parlamenta un Padomes 2009. gada 23. aprīļa Direktīva Nr.2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK. |
| 2. | Citas starptautiskās saistības | Eiropas Padomes Cilvēka tiesību un pamatbrīvību aizsardzības konvencijas 2. pants. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula**  **Tiesību akta projekta atbilstība ES tiesību aktiem** | | | |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2015. gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 4. panta 1. punkts | Likumprojekta 17. pantā izteiktā Likuma „Par piesārņojumu” 45.1 panta pirmā daļa | pārņemts pilnībā | netiek pārņemts paredzot stingrākas vai mazāk stingras prasības |
| 11. panta 1. punkts | Likumprojekta 17. pantā izteiktā Likuma „Par piesārņojumu” 45.1 panta otrā daļa | pārņemts pilnībā | netiek pārņemts paredzot stingrākas vai mazāk stingras prasības |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2009. gada 23. aprīļa Direktīva Nr. 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK.** | | |
| A | B | C | D |
| 2. punktā izteiktais direktīvas Nr. 98/70/EK 2.panta 6., 7., 8. punkts | Likumprojekta 2. pantā izteiktais Likuma 1. panta 22., 24., 26. punkts | pārņemts pilnībā | netiek pārņemts paredzot stingrākas vai mazāk stingras prasības |
| 5. punktā izteiktais direktīvas Nr. 98/70/EK 7.a panta 1. punkts | Likumprojekta 20. pantā izteiktā Likuma 55. panta trešā daļa.  Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 20. pantā izteiktajā Likuma 55. panta piektajā daļā. | pārņemts pilnībā | netiek pārņemts paredzot stingrākas vai mazāk stingras prasības |
| 5. punktā izteiktais direktīvas Nr. 98/70/EK 7.a panta 2. punkts | Likumprojekta 20. pantā izteiktā likuma 55. panta pirmā daļa  Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 20. pantā izteiktajā Likuma 55. panta piektajā daļā. | pārņemts pilnībā | netiek pārņemts paredzot stingrākas vai mazāk stingras prasības |
| 5. punktā izteiktais direktīvas Nr. 98/70/EK 7.a panta 3. punkts | Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 20. pantā izteiktajā Likuma 55. panta piektajā daļā. | pārņemts pilnībā | netiek pārņemts paredzot stingrākas vai mazāk stingras prasības |
| 5. punktā izteiktais direktīvas Nr.98/70/EK 7.a panta 4. punkts | Likumprojekta 20. punktā izteiktā Likuma 55. panta otrā daļa  Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 20. pantā izteiktajā Likuma 55. panta piektajā daļā. | pārņemts pilnībā | netiek pārņemts paredzot stingrākas vai mazāk stingras prasības |
| 5. punktā izteiktais direktīvas Nr. 98/70/EK 7.a panta 5. punkts | Neattiecas uz Latviju |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. | | |
| Cita informācija | Lai nodrošinātu pilnīgu regulas Nr. 2015/757 19. panta un 20. panta 3. punkta piemērošanu, Ministru kabinets 2017. gada 27. jūnijā pieņēma Ministru kabineta noteikumus Nr. 383 “Grozījumi Ministru kabineta 2010. gada 21. decembra noteikumos Nr. 1164 “Ostas valsts kontroles kārtība””.  Šajos noteikumos ir iekļauti nosacījumi attiecībā uz regulas Nr. 2015/757 20. panta 3. punktu – izraidīšanas rīkojuma vai lēmuma par ienākšanas aizliegumu pieņemšana (administratīvo aktu pieņemtu Latvijas Jūras administrācijas Kuģošanas drošības inspekcija, savukārt izpildi nodrošinātu Nacionālo bruņoto spēku Jūras spēku flotiles Krasta apsardzes dienests), apstrīdēšana vai pārstrīdēšana. Tiek arī noteikts, ka Latvijas Jūras administrācijas Kuģošanas drošības inspekcijas ostas valsts kontroles inspektors katrā sākotnējā inspekcijā pārbauda, vai uz konkrētā kuģa atrodas regulas Nr. 2015/757 17. pantā minētais atbilstības dokuments (regulas Nr. 2015/757 18. pantā ir noteikts pienākums uz kuģa turēt derīgu atbilstības dokumentu). Šādas inspekcijas veikšanu nosaka regulas Nr. 2015/757 19. panta 2. punkts. | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| Eiropas Padomes Cilvēka tiesību un pamatbrīvību aizsardzības konvencijas 2. pants. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Likumprojekts publicēts VARAM tīmekļa vietnē 2016. gada 13. septembrī. |
| 3. | Sabiedrības līdzdalības rezultāti | Sabiedrības pārstāvju viedokļi vai komentāri netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM – normatīvās bāzes pilnveide, t.s. attiecībā uz Ministru kabineta noteikumu projektu izstrādi, kuriem sniegts deleģējums ar likumprojektu (likumprojekta 13. pantā izteiktā Likuma ,,Par piesārņojumu” 32.6 panta septītā daļa, likumprojekta 17. pantā izteiktā Likuma ,,Par piesārņojumu” 45.1 panta trešās daļas 1. punkts).  VVD – nosacījumi attiecībā degvielas piegādātāju piegādātās degvielas aprites cikla SEG emisiju samazināšanas un ziņošanas uzraudzību un kontroli, valsts informācijas ziņošana Eiropas Komisijai, kā arī sankciju piemērošana degvielas piegādātājiem uzlikto pienākumu nepildīšanas gadījumā.  Ekonomikas ministrija – normatīvās bāzes pilnveide attiecībā uz Ministru kabineta noteikumu projektu izstrādi, kuriem sniegts deleģējums ar likumprojektu (likumprojekta 20. pantā izteiktā Likuma ,,Par piesārņojumu” 55. panta piektā daļa).  VVD – kompetentā iestāde Latvijā attiecībā uz regulas Nr. 2015/757 3. panta „d” punktā definētā uzņēmuma ikgadējā emisiju ziņojuma saņemšanu.  Latvijas Jūras administrācijas Kuģošanas drošības inspekcija – atbildīgā institūcija par regulas Nr. 2015/757 17. pantā minētā atbilstības dokumenta esamības uz kuģa pārbaudi savas kompetences ietvaros veiktās inspekcijas laikā, kā arī būtu atbildīga par izraidīšanas rīkojuma vai ienākšanas ostā aizlieguma lēmuma pieņemšanu attiecībā uz kuģiem, kas monitoringa un ziņošanas prasības nav pildījuši divus vai vairākus secīgus ziņošanas laikposmus. Šo nosacījumu īstenošanas kārtība tiks noteikta ar grozījumiem Ministru kabineta 2010. gada 21. decembra noteikumos Nr. 1164 “Ostas valsts kontroles kārtība”. Latvijas Jūras administrācija jau daļēji veic tos pienākumus, kuru ietvaros būtu iespējams veikt arī šos regulā Nr. 2015/757 noteiktos pienākumus, tāpēc Latvijas Jūras administrācija bez būtiska papildus sloga piemērošanas varētu arī veikt pienākumus attiecībā uz:   * regulas Nr. 2015/757 17. pantā definētā atbilstības dokumenta esamības uz kuģa pārbaudi kuģa inspekciju laikā. Šobrīd Latvijas Jūras administrācijas Kuģošanas drošības inspekcija veic citu starptautiskajās un Eiropas Savienības tiesību normās noteikto dokumentu pārbaudes uz kuģiem; * izraidīšanas rīkojuma un lēmuma par ienākšanu ostā pieņemšanu. Šobrīd Latvijas Jūras administrācijas Kuģošanas drošības inspekcija un Nacionālo bruņoto spēku Jūras spēku flotiles Krasta apsardzes dienests saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība” veic šāda lēmuma pieņemšanu un izpildi, lai nodrošinātu citu starptautisko un Eiropas Savienības tiesību normu ievērošanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.  Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  Likumprojekta izpildē iesaistītās institūcijas likumprojektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Vides aizsardzības un reģionālās attīstības

ministrijas valsts sekretārs Rinalds Muciņš

Rimša 67026512, 26380127

[Helena.Rimsa@varam.gov.lv](mailto:Helena.Rimsa@varam.gov.lv)

Ozola 67026516

[Daina.Ozola@varam.gov.lv](mailto:Daina.Ozola@varam.gov.lv)

1. Priekšlikums pieejams: http://titania.saeima.lv/LIVS12/saeimalivs12.nsf/0/BDB8DD34E0DC6244C2257FA1001D239E?OpenDocument [↑](#footnote-ref-3)
2. Eiropas Komisijas 2010. gada 12. novembra Regula Nr. 1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā [↑](#footnote-ref-4)
3. http://www.tiesibsargs.lv/files/content/atzinumi/Atzinums%20lieta%20Nr.%202012-196-22.pdf [↑](#footnote-ref-5)
4. Eiropas Komisijas 2011. gada 27. aprīļa Lēmums Nr. 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK [↑](#footnote-ref-6)